**ΕΚΠΑΙΔΕΥΤΙΚΟ ΠΡΟΓΡΑΜΜΑ**

**ΕΚΘΕΣΗ**

**"ΜΑΧΗ ΜΕ ΤΟ ΧΡΟΝΟ"**

**Τίτλος εκπαιδευτικού προγράμματος: "Μάθε, παίξε, ψάξε...για τη συντήρηση!".**

**1ο στάδιο:** οι στόχοι του σταδίου αυτού προέρχονται από τις γνωστικές περιοχές της ελληνικής γλώσσας, του θεάτρου και της μελέτης περιβάλλοντος και είναι οι εξής:

* Να διατυπώνουν, να εξηγούν και να επιχειρηματολογούν με ακρίβεια κι αυτοπεποίθηση,
* Να ανακοινώνουν προσωπικές εμπειρίες και σκέψεις.
* Να εξερευνήσουν και να αναγνωρίσουν τις δυνατότητες που τους δίνει το σώμα τους, καθώς και τα όρια που τους θέτει.
* Να εξοικειωθούν με τη χρονική αλληλουχία γεγονότων και καταστάσεων.

**Α΄ μέρος:** *Ο ιστός των....ονομάτων μας!*

Τα παιδιά κάθονται σε κύκλο και ξεκινά το παιχνίδι γνωριμίας. Ο εμψυχωτής δίνει στα παιδιά ένα κουβάρι και ζητά από το κάθε παιδί κάθε φορά να δένει την κλωστή στο δάχτυλό του λέγοντας το όνομά του. Στη συνέχεια, κάθε επόμενο παιδί παίρνει το κουβάρι το δένει στο δάχτυλό του και λέει το όνομά του. Με τον τρόπο αυτό σχηματίζεται ένας "ιστός αράχνης" από τα ονόματα των παιδιών.

Διάρκεια: 10΄.

**Β΄ μέρος:** *Μαθαίνω για το μουσείο!*

Αφού ολοκληρωθεί το παιχνίδι γνωριμίας, ο εμψυχωτής ξεκινά με τα παιδιά μια κατευθυνόμενη συζήτηση επιδιώκοντας να διερευνήσει τις προϋπάρχουσες γνώσεις τους σχετικά με την έννοια του μουσείου. Ενδεικτικά οι ερωτήσεις που θέτει στα παιδιά είναι οι εξής:

* Πού ήρθαμε σήμερα;
* Τι είναι μουσείο;
* Τι φυλάσσεται σε ένα μουσείο;
* Έχετε επισκεφθεί άλλα μουσεία;
* Τι περιμένετε να δείτε σε αυτό το μουσείο;

Διάρκεια: 5΄.

**Γ΄ μέρος:** *Κλείνω τα μάτια και λέω με τι μοιάζει!*

Ο εμψυχωτής καλεί τα παιδιά να κλείσουν τα μάτια τους και τους δίνει ένα πουγκί που έχει ένα μαρμάρινο κι ένα κεραμικό κομμάτι για να τα ψηλαφίσουν. Κάθε παιδί μαντεύει το υλικό κατασκευής του κομματιού που έχει πιάσει χωρίς όμως να το αποκαλύψει στην ομάδα. Έπειτα, τα παιδιά εκφράζουν τις απόψεις τους σχετικά με το υλικό κατασκευής των δύο κομματιών και ο εμψυχωτής τις επιβεβαιώνει ή τις απορρίπτει δείχνοντάς τα στα παιδιά. Στη συνέχεια, ξεκινά μια κατευθυνόμενη συζήτηση προκειμένου να εισάγει τα παιδιά στην έννοια της συντήρησης. Συγκεκριμένα, οι ερωτήσεις που θέτει στα παιδιά θα μπορούσαν να είναι οι εξής:

* Από ποιο αντικείμενο μπορεί να προέρχεται το κομμάτι αυτό;
* Είναι καινούριο ή παλιό;
* Πού μπορεί να βρέθηκε;
* Σήμερα το χρησιμοποιούμε;
* Πού μπορούμε να βρούμε παλιά αντικείμενα σαν και αυτό;
* Στο μουσείο, όμως, βλέπουμε ολόκληρο το αντικείμενο. Πώς έφτασε μέχρι εκεί;
* Τι είναι η συντήρηση;
* Ποιος κάνει αυτή τη δουλειά;
* Γιατί είναι απαραίτητο να συντηρούμε τα αντικείμενα;

***(Αντί για το παραπάνω, στο στάδιο αυτό παίζουμε το παιχνίδι με τις φωτογραφίες της συντήρησης -πριν και μετά)***

Διάρκεια: 10΄.

**2ο στάδιο:** Οι στόχοι του σταδίου αυτού προέρχονται από τις γνωστικές περιοχές της ελληνικής γλώσσας, της μελέτης περιβάλλοντος και των μαθηματικών και είναι οι εξής:

* Παροτρύνονται να συσχετίζουν τις ιστορίες που ακούν με τη δική τους ζωή και με τις δικές τους εμπειρίες.
* Να ερμηνεύουν μέσα από διαδικασίες παρατήρησης και αντιστοίχισης.
* Να κατανοήσουν την αξία της ομαδικής εργασίας και της από κοινού ανακάλυψης.
* Να αντιλαμβάνονται τη χρονική αλληλουχία των γεγονότων.
* Να αναγνωρίζουν και να σχολιάζουν ιστορικό υλικό.

**Α΄ μέρος:** *Ανακαλύπτω τα αντικείμενα συντήρησης!*

Ο εμψυχωτής καλεί τα παιδιά να χωριστούν σε ομάδες. Κάθε ομάδα χωρίζεται σε δύο μικρότερες ομάδες και παίζει ένα επιδαπέδιο παιχνίδι: ένα μεγάλο επιδαπέδιο τετράγωνο ταμπλό χωρισμένο σε μικρότερα τετράγωνα, πάνω στα οποία αναγράφονται "εντολές", ερωτήσεις στις οποίες θα πρέπει να απαντήσουν τα παιδιά. Έτσι, αφού διαβάσουν το φύλλο οδηγιών που τους εξηγεί τον τρόπο διεξαγωγής του παιχνιδιού, κάθε ομάδα με τη σειρά ρίχνει το ζάρι και μετακινεί το πιόνι της στο τετράγωνο που έτυχε. Έπειτα διαβάζει την ερώτηση- "εντολή" κι αν απαντήσει σωστά (μαζί με τη βοήθεια των υπόλοιπων μελών της ομάδας) αποκαλύπτει την πίσω πλευρά του τετραγώνου, η οποία απεικονίζει ένα μέρος της συνολικής εικόνας του αντικειμένου που εκτίθεται στην ενότητα που μελετά η κάθε ομάδα (π.χ πινάκιο, από την ενότητα της κεραμικής). Αφού βρουν όλες τις απαντήσεις των τετραγώνων η εικόνα του αντικειμένου έχει αποκαλυφθεί ολόκληρη και τα παιδιά καλούνται να το εντοπίσουν στην κάθε εκθεσιακή ενότητα.

Διάρκεια: 25΄.

**3ο στάδιο:** Οι στόχοι του σταδίου αυτού προέρχονται από τις γνωστικές περιοχές των εικαστικών και της μελέτης περιβάλλοντος και είναι οι εξής:

* Να ερευνά και να χρησιμοποιεί υλικά και τεχνικές και να αποκτά δεξιότητες.
* Να κατανοήσουν την αξία της ομαδικής εργασίας και της από κοινού ανακάλυψης.

**Α΄ μέρος:** *Γίνομαι κι εγώ συντηρητής!*

Τα παιδιά χωρίζονται σε ομάδες και συμμετέχουν σε ένα εργαστήρι συντήρησης κεραμικής, στο οποίο δοκιμάζουν να "συντηρήσουν" τα ίδια ένα αντίγραφο κεραμικού αγγείου. Στη συνέχεια, συνθέτουν την ταυτότητα του αντικειμένου που συντήρησαν (χρονολογία κατασκευής, υλικό κατασκευής, χρήση, χρονολογία ανασκαφής, διαδικασία συντήρησης).

Διάρκεια: 20΄.

**ΠΑΙΧΝΙΔΙ**

**ΟΜΑΔΑ 1: ΓΥΑΛΙ**

|  |  |  |  |  |  |
| --- | --- | --- | --- | --- | --- |
| 12  Παρατηρήστε τις φωτογραφίες. Τι δείχνουν; Δείξτε με παντομίμα τι κάνουν οι συντηρητές!  1.3.jpg  13guali3  13guali5 | 11  Βρείτε το μικροσκόπιο και κοιτάξτε μέσα.  Μπορείτε να σκεφτείτε γιατί το χρησιμοποιούν οι συντηρητές; | 10  Σε αυτή την ανασκαφή ήρθαν αρχαιολόγοι πολλοί, με έβγαλαν από τη γη και με μετέφεραν στο μουσείο. Μπορείτε να φανταστείτε σε τι κατάσταση βρέθηκα; | 9  Πηγαίνετε 2 θέσεις πίσω! | 8  Ποιο από τα επαγγέλματα που βλέπετε είναι το επάγγελμα του συντηρητή;  (εικόνες 3 επαγγελμάτων: αρχαιολόγος, συντηρητής, ελαιοχρωματιστής) | 7  Από τι υλικό είμαι φτιαγμένη;  (εικόνα οινοχόης) |
| 6  Χάνετε τη σειρά σας! | 5  Βρέθηκα σε έναν τάφο σε ανασκαφή που έγινε στη Θεσσαλονίκη. Μα τι βιαστικό που είμαι! Αλήθεια, ξέρετε τι είναι ανασκαφή; Παρατηρήστε την εικόνα.  **(εικόνα ανασκαφής)** | 4  Βρείτε στην έκθεση τα εργαλεία που χρησιμοποιούν οι συντηρητές! | 3  Είμαι ένα αγγείο που με χρησιμοποιούσαν για να βάζουν κρασί. Σήμερα τι χρησιμοποιούμε για να βάζουμε το κρασί μας; | 2  Προχωρήστε 2 κουτάκια μπροστά! | 1  Γεια σας παιδιά! Είμαι η οινοχόη! Βρείτε τις απαντήσεις που κρύβονται στα κουτάκια για να αποκαλύψτε την εικόνα μου! Ρίξτε το ζάρι και μετακινήστε το πιόνι στο κουτάκι που θα τύχετε! Είστε έτοιμοι; Ξεκινάμε! |

**1.3.guali**

**13guali9: ΕΙΚΟΝΑ ΠΙΣΩ ΟΨΗΣ**

**ΟΜΑΔΑ 2: ΚΕΡΑΜΙΚΗ**

|  |  |  |
| --- | --- | --- |
| Βρείτε το μικροσκόπιο. Πώς λειτουργεί; Μπορείτε να σκεφτείτε; | Σήμερα με χρησιμοποιούν; Πώς με λένε; | Πηγαίνετε 2 θέσεις πίσω! |
| Μα για σταθείτε! Τώρα που σας μιλώ δεν είμαι σε κομμάτια! Μπορείτε να σκεφτείτε τι έκαναν οι συντηρητές; | Παρατηρήστε την εικόνα. Τι δείχνει; Βρείτε με στην εικόνα και προσπαθήστε να δείξετε, με παντομίμα, πώς με χρησιμοποιούσαν.  **(εικόνα με γάμο Κανά)** | Από τι υλικό είμαι φτιαγμένο; |
| Χάνετε τη σειρά σας! | Παρατηρήστε τις εικόνες. Ποια υλικά χρησιμοποιούν οι συντηρητές για να με καθαρίσουν;  2.2 jpg  22kerameiki1  22kerameiki2  22kerameiki3 | Γεια σας παιδιά! Είμαι το πινάκιο! Βρείτε τις απαντήσεις που κρύβονται στα κουτάκια για να αποκαλύψτε την εικόνα μου! Ρίξτε το ζάρι και μετακινήστε το πιόνι στο κουτάκι που θα τύχετε! Είστε έτοιμοι; Ξεκινάμε! |
| Παρατηρήστε την εικόνα. Ποιο ήταν το πρώτο πράγμα που έκαναν οι συντηρητές μόλις έφτασα στο εργαστήριο συντήρησης;  23kerameiki2 | Προχωρήστε 2 θέσεις μπροστά! | Βρέθηκα σε μια ανασκαφή στη Θεσσαλονίκη. Μα τι βιαστικό που είμαι! Aλήθεια, ξέρετε τι είναι η ανασκαφή; Παρατηρήστε την εικόνα.  **(εικόνα ανασκαφής)** |

**2.3.jpg**

**23kerameiki9: ΕΙΚΟΝΑ ΠΙΣΩ ΟΨΗΣ**

**ΟΜΑΔΑ 3: ΨΗΦΙΔΩΤΟ**

|  |  |  |
| --- | --- | --- |
| Σε ποια κτίρια υπήρχαν ψηφιδωτά στα βυζαντινά χρόνια; | Παρατηρήστε την εικόνα. Δείξτε με παντομίμα τι κάνουν οι συντηρητές.  63psifidoto14 | Πηγαίνετε 2 θέσεις πίσω! |
| Παρατηρήστε την εικόνα. Είναι μέρος της ζωγραφιάς μου! Τι δείχνει;  6.3.jpg  63psifidoto12 | Πιάστε τις ψηφίδες που υπάρχουν στο κουτάκι. Από τι υλικό είναι φτιαγμένες; | Βρέθηκα σε μια ανασκαφή που έγινε στη Θεσσαλονίκη. Μα τι βιαστικό που είμαι! Αλήθεια, ξέρετε τι είναι η ανασκαφή; Παρατηρήστε την εικόνα.  **(εικόνα ανασκαφής)** |
| Χάνετε τη σειρά σας! | Πού έβαζαν ψηφιδωτά στα βυζαντινά χρόνια; Σήμερα τα χρησιμοποιούμε;  **(εικόνες με επιτύχιο και επιδαπέδιο ψηφιδωτό)** | Γεια σας παιδιά! Είμαι το ψηφιδωτό! Βρείτε τις απαντήσεις που κρύβονται στα κουτάκια για να αποκαλύψτε την εικόνα μου! Ρίξτε το ζάρι και μετακινήστε το πιόνι στο κουτάκι που θα τύχετε! Είστε έτοιμοι; Ξεκινάμε! |
| Ποιο από τα επαγγέλματα που βλέπετε στις εικόνες είναι το επάγγελμα του συντηρητή;  (εικόνες τριών επαγγελμάτων) | Προχωρήστε 2 θέσεις μπροστά! | Βρείτε στην έκθεση το σημερινό ψηφιδωτό και τα ψηφιδωτά των βυζαντινών χρόνων. Τι διαφορές έχουν; |

**6.3.jpg**

**63psifidoto15: ΕΙΚΟΝΑ ΠΙΣΩ ΟΨΗΣ**